Sjednica Upravnog odbora Lokalne akcijske grupe Vuka – Dunav, održana je dana 29. kolovoza 2014. godine u 11.00 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 8. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odobra, Marjan Tomas, u 11.00 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Nataša Tramišak, Općina Antunovac,
2. Mile Zlokapa, Općina Šodolovci,
3. Zdenko Đerđ, HVIDR-a Antunovac,
4. Marjan Tomas, Općina Vladislavci,
5. Ivan Hampovčan, PVZ „Fructus“ Antunovac,
6. Krunoslav Ižaković, C.U.S. Antunovac, p.p. Ivan Hampovčan,
7. Damir Maričić, Općina Vuka,
8. Ivan Žeravica, Općina Čepin,
9. Zdravka Kuhar, PVDZ „Agrovladislavci“,

10. Siniša Bulajić, Općina Erdut i PORC Erdut.

Utvrđuje se da su valjanu punomoć za glasanje na Upravnom odboru dostavili Siniša

Bulajić, opunomoćenik Općine Erdut i Poduzetničko-razvojnog centra Općine Erdut, te Ivan Hampovčan, opunomoćenik C.U.S. d.o.o. i Centra za unapređenje stočarstva, Antunovac.

Za zapisničara je izabrana Iva Tokić, a za ovjerovitelja zapisnika Ivan Hampovčan.

Usvojen je sljedeći

**DNEVNI RED**

1. USVAJANJE ZAPISNIKA SA 7. SJEDNICE UPRAVNOG ODOBRA,
2. ODLUKA O RASPISIVANJU NATJEČAJA ZA ZAPOŠLJAVANJE,
3. ODLUKA O IZDAVANJU PISAMA PREPORUKE,
4. ODLUKA O PRIHVATU UČLANJENJA LAG-A VUKA – DUNAV U LEADER MREŽU HRVATSKE,
5. ODLUKA O PRIMANJU NOVIH ČLANOVA LAG-A,
6. PITANJA I PRIJEDLOZI.

Ad1.: USVAJANJE ZAPISNIKA S 7. SJEDNICE UPRAVNOG ODBORA LAG VUKA - DUNAV

Članovi LAG-a Vuka – Dunav dobili su Zapisnik sa 7. sjednice Upravnog odbora. Predsjednik Upravnog odbora LAG-a otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik sa 7. sjednice jednoglasno prihvaćen.

Ad2.: PRIJEDLOG ODLUKE O RASPISIVANJU NATJEČAJA ZA ZAPOŠLJAVANJE

Predsjednica LAG-a Vuka – Dunav, Nataša Tramišak, mag. iur., iznosi potrebe raspisivanja natječaja za zapošljavanje, skuladno Pravilniku o sistematizaciji radnih mjesta. Napominje da je potreban angažman Općina, u smislu uplate članarina, a u svrhu podmirenja bruto iznosa plaće za novo radno mjesto. Također predlaže da se za potrebe odabira kandidata, na temelju zaprimljenih prijava, formira povjerenstvo u sastavu:

1. Nataša Tramišak, mag. iur., Predsjednica LAG-a Vuka – Dunav,
2. Marjan Tomas, Predsjednik Upravnog odbora LAG-a Vuka – Dunav,
3. Ivan Žeravica, predstavnik Općine Čepinu u LAG-u Vuka – Dunav.

Prijedlog je dan na usvajanje i jednoglasno je prihvaćen te je donesena sljedeća

**Odluka o raspisivanju natječaja za zapošljavanje.**

Ad3.: PRIJEDLOG ODLUKE O IZDAVANJU PISAMA PREPORUKE

Predsjednica LAG-a iznosi da, iako prema novom Pravilniku o provedbi Mjere 202, LAG nema obvezu izdavanja pisama preporuke, on i dalje uspješno provodi navedenu aktivnost te je do današnjega dana izdano ukupno sedam pisama preporuke različitim pravnim osobama s područja LAG-a. Prijedlog je dan na usvajanje i jednoglasno je prihvaćen te je donesena sljedeća

**Odluka o izdavanju pisama preporuke,** kojom je su odobrena pisma preporuke za:

1. Farma muznih krava Orlovnjak d.o.o., Orlovnjak Tovilište 1, 31216 Antunovac,
2. PO Škobić, Vl. Domagoj Škobić, Balinac 33, 31205 Aljmaš,
3. Farma muznih krava Mala Branjevina d.o.o., Đakovština 3, 31000 Osijek,
4. Novi Agrar d.o.o., Đakovština 3, 31000 Osijek.

Ad4.: PRIJEDLOG ODLUKE O PRIHVATU UČLANJENJA LAG-A VUKA – DUNAV U LEADER MREŽU HRVATSKE

Predsjednica LAG-a pojašnjava značenje i ulogu LEADER Mreže Hrvatske (LMH) te razloge zbog kojih je LAG Vuka – Dunav postao članom ove organizacije. Navodi kako LMH ostvaruje dobar kontakt s Ministarstvom poljoprivrede te aktivno sudjeluje u aktualnim javnim raspravama izrade Pravilnika za Mjere 4, 6, 7, i 19. Predlaže dopunu ovoga Prijedloga odluke navodom:

„LAG Vuka – Dunav u LEADER Mreži Hrvatske predstavljat će Predsjednica   
LAG-a Nataša Tramišak, a uslučaju spriječenosti mijenjat će ju Marjan Tomas, Predsjednik Upravnog odbora LAG-a“, pri čemu članak 3. postaje članak 4.

Prijedlog je dan na usvajanje i jednoglasno je prihvaćen te je donesena sljedeća

**Odluka o prihvatu učlanjenja LAG-a Vuka – Dunav u LEADER Mrežu Hrvatske.**

Ad5.: PRIJEDLOG ODLUKE O PRIMANJU NOVIH ČLANOVA LAG-A

Predsjednica LAG-a navodi kako s povećanjem aktivnosti LAG-a raste i broj novih članova te na uvid daje pristigle prijavnice od strane:

1. OPG Dubravka Gici, Tina Ujevića 39, 31216 Antunovac,

2. OPG Magdalena Mučel, Hrvatskih branitelja 53, Ivanovac, 31216 Antunovac,

3. OPG Mario Vila, N.Š. Zrinskog 40, 31216 Antunovac,

4. Gordan Bender, N.Š. Zrinskog 9, 31216 Antunovac,

5. Konjički Klub Slavonac, A. Šenoe 37, 31431 Čepin,

6. OPG Maričić Damir, Osječka 100, 31403 Vuka,

7. Maša j.d.o.o., Hrvatskih Branitelja 77, 31226 Dalj.

Prijedlog je dan na usvajanje i jednoglasno je prihvaćen te je donesena sljedeća

**Odluka o primanju novih članova LAG-a.**

Ad6.: PITANJA I PRIJEDLOZI

Predsjednica LAG-a pojašnjava članovima Upravnog odbora koji su prihvatljivi troškovi LAG-a u sklopu kulturnih manifestacija, prema Pravilniku o provedbi Mjere 202. Napominje kako svaki izdatak LAG-a mora podržavati promociju samoga LAG-a te jednako tako i LEADER pristupa.

Ujedno govori kako je u najavi raspisivanje natječaja za izradu novih Razvojnih Strategija LAG-a za naredno razdoblje te još jednom poziva sve prisutne na dostavu planiranih projekata na području njihovih Općina.

Također poziva sve prisutne članove na Promociju povijesnog lokaliteta Utvde Kolođvar, dana 19. rujna 2014. godine, koja će se održati u organizaciji LAG-a Vuka – Dunav.

Nakon što je rasprava završena, Predsjednik Upravnog odbora konstatira da je Dnevni red iscrpljen te da nema dodatnih pitanja i prijedloga, stoga zaključuje 8. sjednicu Upravnog odbora LAG-a Vuka – Dunav u 11.35 sati.

URBROJ: UO/14-24

U Antunovcu, dana 29. kolovoza 2014. godine.

|  |  |
| --- | --- |
| Zapisničar  Iva Tokić | Predsjednica LAG-a  Nataša Tramišak, mag. iur. |
|  |  |
|  |  |
|  |  |
| Ovjerovitelj zapisnika  Ivan Hampovčan | |